kardosdrur/scandi-wiki huggingface dataset:
Kommunernes Pensionsforsikring

Kommunernes Pensionsforsikring (KP) er et dansk livsforsikrings- og pensionsaktieselskab med hjemsted i Københavns Kommune.

Selskabet administreres af datterselskabet SAMPENSION.

Den 1. juni 1928 oprettedes Kommunernes Pensionskasse. Dette var en selvstændig institution oprettet af Den danske Købstadsforening. I 1945 omdannedes pensionskassen med virkning fra 1. januar 1946 til Kommunernes Pensionsforsikring A/S. Fra 1946 til 1953 var H.P Hansen formand.

I 1991 stiftedes Din Bank med KP som ejer af 75% og Pensionskassen for Børne- og Ungdomspædagoger af 25%. Banken blev i 2001 solgt til det svenske forsikringselskab Skandia og skiftede navn til SkandiaBanken (og til Eik Bank Danmark A/S efter et nyt salg i 2007 til Eik Bank).

Administrerende direktører 
 1946-1959 C. Schultz
 1959-1977 Georg Berg
 1977-1990 Poul Sørbye Friis
 1990- Ole Berg Rasmussen

Kilde 

 Poul Sørbye Friis: Historien om KP, , 1997.

Livsforsikringsselskaber i Danmark
Omformer

Ordene omformer, konverter og omsætter har flere betydninger:
Omformer (elektrisk energi)
Transformator
Vekselretter
Ensretter
Inverter
Mekanisk omformer:
Gear
Metrisk konverter – omregning mellem måleenheder.
Analog-til-digital-konverter
Digital-til-analog-konverter

Se også 
Adapter
Transducer
Transformation
Metamorfose
Omdanne
Forvandling
Forandring
Reformation
KP

KP er en forkortelse med flere betydninger:

 ISO-kode for Nordkorea
 Kommunernes Pensionsforsikring
 Kommunistiska Partiet (Sverige)
 Kommunistisk Parti (Danmark)
 Københavns Professionshøjskole
1 santīms

1 santīms (forkortet 1 s) var den mindste mønt i Letland indtil indførelsen af euro.
Mønten har en diameter på 15,65 mm, den vejer 1,6 g og består af kobberbelagt stål. Den har en glat rand.
100 santīmu = 1 lats
Kunstnerne bag designet er Gunārs Lūsis og Jānis Strupulis. 
På den ene side ser man i midten et billede af Letlands mindre våbenskjold, og rundt om det står der Republikken Letland (Latvijas Republika). Under våbenskjoldet står der årstallet for prægningen imellem to prikker. 
På den anden side ser man i midten et 1-tal, hvorunder der står SANTĪMS. 
Mønterne er præget i henholdsvis 1992 (i Tyskland af Bayerisches Hauptmünzamt), 1997 (i Norge af Den Kongelige Mynt), 2003 (i Frankrig af Monnaie de Paris), 2005 (i Finland af Rahapaja Oy) og 2007 (i Finland af Rahapaja Oy).
Santīms er et lettificeret låneord fra fransk (centime).

Referencer 

Letlands bank: 1 santīms (på engelsk) 

Mønter fra Letland
Frøkappe

Frøkappen (aril eller arillus) er et overtræk bestående af frugtkød af visse Frø, dannet af funiculus (kernens fastgørelsespunkt). 

Frøkappen kan danne en frugtagtig struktur, og dannes af noge få arter af nøgenfrøede planter. Her er især taks og beslægtede nåletræer i familierne Taxaceae og Cephalotaxaceae. I stedet for at have en træagtig kogle, som er typisk for de fleste nøgenfrøede planter, består formeringsapparatet af et kødfuld skålformet dække. Dækket er et stærkt modificeret kogleskæl.

I fotografiet af almindelig taks nedenfor, ses det at frøkappen starter som et lille lysegrønt bånd ved frøets base, for senere af skifte farve til brun og rød, når det vokser. Til slut er frøkappen kødfuld og højrød ved modenhed. Frøkappen spises af frugtspisende fugle, og er ugiftig, i modsætning til resten af taks, der er giftig. Derved medvirker fuglene til spredningen af taks, der fordøjer frøkappen, mens selve frøet forlader fuglen med fuglens afføring.

Planter
Sassafrasolie

Sassafrasolie er en æterisk olie som findes i sassafrastræet (Sassafras albidum). Sassafrasolien findes i størst mængde i træets rødder, som består af ca. 2 % olie. Hovedbestanddelen af olien er forbindelsen safrol, som giver olien sin karakteristiske lugt. Udover safrol indeholder olien også kamfer, eugenol og alfa-pinen.

Sassafrasolie blev tidligere brugt som tilsætningsstof i fødevarer, te og i den amerikanske drik root beer. Dette er dog ikke længere tilladt, da stoffet mistænkes for at være mildt kræffremkaldende. Sassafrasolie har endvidere været brugt i parfume og sæber.

Medlemslandende i EU har haft forskellige regler for brug af og kontrol med sassafrasolie. Nogle steder blev det betragtet som en blanding der indeholder safrol, mens andre lande betragtede det som et naturprodukt. I sidstnævnte tilfælde skal der ikke føres kontrol med produktet. I et forsøg på at mindske ulovlig fremstilling af narkotika ud fra naturprodukter indførtes i 2002 harmonisering af kontrol med og overvågning af disse stoffer i EU.

Kilder 

Æteriske olier
Søren Huss

Søren Huss (født 6. september 1975 i Nyborg) er en dansk sanger, sangskriver og musiker, der er bedst kendt som forsanger og tekstforfatter i rockbandet Saybia, dannet i Nyborg i januar 1993. Bandet har siden september 2008 holdt pause. I oktober 2010 udgav Huss sit første soloalbum med titlen Troen & Ingen på Universal, som blev vel modtaget af de danske anmeldere og opnåede kommerciel succes. Med 20.000 solgte eksemplarer solgte pladen til platin.

For albummet modtog Huss' prisen som Årets danske mandlige kunstner ved Danish Music Awards 2011. I 2012 udsendte Huss' sit andet album Oppefra & Ned, et up-tempo album uden kærlighedssange, som modtog guld for 10.000 solgte eksemplarer.

Søren Huss medvirker på Nik & Jay's EP Copenhagen Pop Cartel i 2013 på nummeret "Ocean Of You".

Privat
Huss har datteren Ronja med skolelæreren Camilla Jørgensen, der omkom ved en højresvingsulykke i Valby den 17. december 2007.

Diskografi 
som Søren Huss
 Troen & Ingen (2010)
 Oppefra & Ned (2012)
 MidtlivsVisen (2017)
 Sort Og Hvid Til Evig Tid (2019)

med Saybia
 The Second You Sleep (2002)
 These Are the Days (2004)
 Eyes on the Highway (2007)
 No Sound from the Outside (2015)

med Nik & Jay
 "Ocean Of You" (2013, single)

Referencer 

Personer fra Nyborg
Sangere fra Danmark
Sangskrivere fra Danmark
Rockmusikere fra Danmark
Personer i Kraks Blå Bog
Dansksprogede forfattere fra Danmark
Saybia
Beta-pinen

Beta-pinen eller β-pinen er en farveløs væske, opløselig i alkohol men ikke i vand. Den har en nåletræagtig lugt. β-pinen forekommer naturligt i rosmarin, persille, dild, basilikum, røllikke og roser.

Se også 
 Pinen
 Alfa-pinen

Alkener
2 santīmi

2 santīmi (forkortet 2 s) er den næstmindste møntenhed for lats i Letland. 
Mønten har en diameter på 17 mm, den vejer 1,9 g og består af kobberbelagt stål. Den har en glat rand.

Kunstnerne bag designet er Gunārs Lūsis og Jānis Strupulis. 
På den ene side ser man i midten et billede af Letlands mindre våbenskjold og rundt om det står der Letlands republik (Latvijas Republika). Under våbenskjoldet står der årstallet for prægningen imellem to prikker. 
På den anden side ser man i midten et 2-tal, hvorunder der står SANTĪMI, til højre og venstre for 2-tallet ser man to etnografiske sole, derimellem er der 5 halvcirkler (som symboliserer arbejdstiden). 
Mønterne er præget af henholdsvis:
1992 af Bayerisches Hauptmünzamt i Tyskland,
2000 af British Royal Mint i Storbritannien,
2006 og 2007 af Royal Dutch Mint i Nederlandene.
Santīms er et lettificeret låneord fra fransk(centime).

Referencer 

Letlands bank: 2 santīmi (på lettisk) 

Mønter fra Letland
Dmitrij Medvedev

Dmitrij Anatoljevitj Medvedev (, , ; født 14. september 1965 i Leningrad i Sovjetunionen) er en russisk partileder og politiker, der siden 2020 har været næstformand for Ruslands sikkerhedsråd. Medvedev var Ruslands præsident fra 2008 til 2012 og Ruslands premierminister fra 2012 til 2020.

Medvedev er cand.jur., bestyrelsesformand for det russiske energiselskab Gazprom og var stabschef for Vladimir Putin. Han blev udnævnt til 1. vicestatsminister 14. november 2005. Den 10. december 2007 meddelte Putins parti, Det Forenede Rusland, at det havde udpeget Medvedev til kandidat til det russiske præsidentvalg i marts 2008. Putin var premierminister under Medvedevs præsidentskab. 

Ved præsidentvalget den 2. marts 2008 fik Medvedev 63% af stemmerne. Han genopstillede ikke ved valget den 4. marts 2012, hvor Vladimir Putin var Det Forenede Ruslands præsidentkandidat. Putin afløste Medvedev som præsident den 7. maj 2012, og samme dag indstillede Putin sin præsidentielle forgænger som premierminister. Det godkendtes af Statsdumaen den 8. maj 2012.

Siden den 30. maj 2012 har Medvedev tillige været formand for partiet Det Forenede Rusland.

Noter

Eksterne henvisninger 

Ruslands præsidenter
Ruslands premierministre
Politikere fra Rusland
Jurister fra Rusland
Personer fra Sankt Petersborg
Russere i 1900-tallet
Russere i 2000-tallet
Dave Holland

David Holland (født 5. april 1948 i Wolverhampton, Staffordshire, død 16. januar 2018) var en britisk trommeslager, som var bedst kendt som tidligere medlem af Judas Priest. 

I 2004 blev han fundet skyldig i forsøg på voldtægt af en teenagedreng.

Referencer

Eksterne henvisninger 
 

Trommeslagere fra Storbritannien
Judas Priest
Personer fra Wolverhampton
Holtug Kirke

Holtug Kirke er en kirke i Holtug i Holtug Sogn.

Kirken er bygget af kridtsten og gulkalket. Der ses kun lidt af den oprindelige kirke i romansk stil fra 1150. Omkring 1400 blev koret nedbrudt og udvidet. Østhvælvet blev omkring 1650 ombygget af røde sten og midterhvælvet næsten nybygget af gule sten. Tårnet er fra begyndelsen af 1500-tallet og i sengotisk stil.

I kirkeskibet ses våben fra kirkens ejere fra før reformationen:

 Peder Olufsen af Karise
 Rani (Jon Rani og sønnen, væbneren Rani Jonsen)
 Erik Menved
 Fyrst Witslau af Rygen
 Niels Jepsen Ulfeldt
 Lodehat (Peder Jensen Lodehat, Jens Andersen Lodehat)
 Jernskæg
 Oluf Daa
 Oluf Mortensen Baden
 Niels Skave
 Jens Jepsen Ravnsberg
 Lage Urne
 Joachim Rønnow
 Roskilde Bispestol

I kirkeskibet til venstre ses ejerne fra efter reformationen:

 Christian 3.
 Peder Svave
 Vincent Juel
 Jens Bille
 Just Høg
 Jochum Irgens
 Schardinell
 Dronning Charlotte Amalie
 Prinsesse Sophie Hedvig
 Frederik 4.
 Christian Lintrap (adlet til Lindencrone)
 Scavenius

Fra 1910 har kirken været selvejende.

Eksterne henvisninger 

 Holtug Kirke  hos Nordens Kirker
 Holtug Kirke hos KortTilKirken.dk
 Holtug Kirke i bogværket Danmarks Kirker (udg. af Nationalmuseet)

Kirker i Stevns Kommune
Kirker i Roskilde Stift
Kirker i Præstø Amt
5 santīmi

5 santīmi (forkortet 5 s) er en underenhed for lats i Letland. 
Mønten har en diameter på 18,5 mm, den vejer 2,5 g og består af en blanding mellem kobber, zink og nikkel. Den er guldfarvet og har en glat rand.

Kunstnerne bag designet er Gunārs Lūsis og Jānis Strupulis. 
På den ene side ser man i midten et billede af Letlands mindre våbenskjold og rundt om det står der Letlands republik (Latvijas Republika). Under våbenskjoldet står der årstallet for prægningen imellem to prikker. 
På den anden side ser man i midten et 5-tal, hvorunder der står SANTĪMI, til højre og venstre for 5-tallet ser man to etnografiske sole, derimellem er der 5 halvcirkler (som symboliserer arbejdstiden). 
Mønterne er præget af henholdsvis:
1992 af Bayerisches Hauptmünzamt i Tyskland,
2006 og 2007 af British Royal Mint i Storbritannien.
I 2007 blev 5 santīmi mønten ligeledes præget af Münze Österreich i Østrig 
Santīms er et lettificeret låneord fra fransk (centime).

Referencer 

Letlands bank: 5 santīmi (på engelsk) 

Mønter fra Letland
Amy Dumas

Amy Dumas (født d. 14. april 1975) er en amerikansk fribryder, bedst kendt fra World Wrestling Entertainment hvor hun kæmpede som Lita.

Eksterne henvisninger 

 
 

Wrestlere fra USA
Ashley Massaro

Ashley Marie Massaro (født d. 26. maj 1979, 16. maj 2019) var en amerikansk fribryder, der deltog i World Wrestling Entertainment som Ashley. Hun medvirkede også medvirket i den amerikanske udgave af Robinson Ekspeditionen, Survivor.Som alle wrestlere, havde hun et specialangreb; Ashleys angreb hed “Starstruck”.

Eksterne henvisninger 

 
 

Wrestlere fra USA
Carnegie Hall

Carnegie Hall er et koncerthus i New York City beliggende på 57. street / 7. avenue i Midtown på Manhattan. Bygningen blev for en stor del betalt af industrimagnaten og filantropen Andrew Carnegie og åbnede i 1891. Carnegie Hall regnes som en af de mest betydningsfulde musikscener for både klassisk og populærmusik i USA, og det er forbundet med stor prestige at optræde i Carnegie Hall. Carnegie Hall er et arkitektonisk vartegn i New York og er kendt verden over for sin gode akustik. I Carnegie Halls største sal "Isaac Stern" er der 2804 siddepladser.

Optrædender i Carnegie Hall 
Adskillige af verdens største musikere har optrådt i Carnegie Hall, bl.a. Richard Strauss, George Gershwin, Sergej Rachmaninov, Duke Ellington, The Beatles, Igor Stravinsky, Leopold Stokowski, Leonard Bernstein, Pierre-Laurent Aimard, Gustav Mahler, Luciano Pavarotti, Placido Domingo, José Carreras, Kathleen Battle, Evgeny Kissin, András Schiff, Lang Lang, Yo-Yo Ma, Emanuel Ax, Yundi Li, Anne-Sophie Mutter, Keith Jarrett, Maurizio Pollini, Michel Camilo, Yefim Bronfman, Leif Ove Andsnes, André Previn, Cecilia Bartoli, John Williams, Krystian Zimerman, Anne Sofie von Otter, Mitsuko Uchida, Andreas Scholl og Daniel Barenboim.

Også danskerne cembalisten Lars Ulrik Mortensen, pianisten Jens Elvekjær og accordeon solisten Bjarke Mogensen har optrådt i Carnegie Hall.
Ligeledes har DR SymfoniOrkestret optrådt her flere gange, senest februar 2015

Galleri

Eksterne henvisninger 

 Carnegie Halls officielle hjemmeside

Bygninger, konstruktioner og anlæg på Manhattan
Koncertsale
10 santīmu

10 santīmu (forkortet 10 s) er en underenhed af lats i Letland. 
Mønten har en diameter på 19,9 mm, den vejer 3,25 g og består af en blanding mellem kobber, zink og nikkel. Den er guldfarvet og har en glat rand.

Kunstnerne bag designet er Gunārs Lūsis og Jānis Strupulis. 
På den ene side ser man i midten et billede af Letlands mindre våbenskjold og rundt om det står der Letlands republik(Latvijas Republika). Under våbenskjoldet står der årstallet for prægningen imellem to prikker. 
På den anden side ser man i midten et 10-tal, hvorunder der står SANTĪMU, til højre og venstre for 10-tallet ser man to etnografiske sole, derimellem er der 5 halvcirkler(som symboliserer arbejdstiden). 
Mønten er kun blevet præget én gang i 1992 af Bayerisches Hauptmünzamt i Tyskland.
Santīms er et lettificeret låneord fra fransk(centime).

Referencer 

Letlands bank: 10 santīmu (på engelsk) 

Mønter fra Letland
20 santīmu

20 santīmu (forkortet 20 s) er en underenhed af lats i Letland. 
Mønten har en diameter på 21,5 mm, den vejer 4 g og består af en legering af kobber, zink og nikkel. Den er guldfarvet og har en glat rand.

Kunstnerne bag designet er Gunārs Lūsis og Jānis Strupulis. 
På den ene side ser man i midten et billede af Letlands mindre våbenskjold og rundt om det står der Letlands republik (Latvijas Republika). Under våbenskjoldet står der årstallet for prægningen imellem to prikker. 
På den anden side ser man i midten et 20-tal, hvorunder der står SANTĪMU, til højre og venstre for 20-tallet ser man to etnografiske sole, derimellem er der 5 halvcirkler (som symboliserer arbejdstiden). 
Mønten er blevet præget i 1992 af Bayerisches Hauptmünzamt i Tyskland og i 2007 af Real Casa de Moneda i Spanien.
Santīms er et lettificeret låneord fra fransk(centime).

Referencer 

Letlands bank: 20 santīmu (på engelsk) 

Mønter fra Letland
Radio City Music Hall

Radio City Music Hall er et teater i New York. Teatret ligger i Rockefeller Center, i nærheden af Times Square på Manhattan. Radio City åbnede i 1932, og interiøret er udført i glas, aluminium, krom og geometrisk ornamentering i art deco-stil, typisk for tidens arkitektur i New York. Med 5933 siddepladser var teatret verdens største da det åbnede, og det regnes som USA's største indendørs teater.

Bl.a. den årlige MTV Video Music Awards-forestilling, Tony Awards og Grammy-prisuddelingen holdes i Radio City.

Eksterne links
Officielle hjemmeside 

Bygninger, konstruktioner og anlæg på Manhattan
Teatre i USA
Inn

Inn (rætoromansk En) er en flod i Alperne som løber nordøstover gennem Schweiz, Østrig og Tyskland.
Inn er en vigtig biflod til Donau, som den løber ud i ved Passau.

Inn har sit udspring i 2484 meters i Lunghinsøen ved Malojapasset i Graubünden (Schweiz).
I Øvre Engadin passerer den flere søer (Silsersøen, Silvaplanersøen og St. Moritzsøen) og byen St. Moritz.
I Nedre Engadin bliver terrænet stejlere, og Inn passerer flere kløfter.
Det snævreste af dem, ved Finstermünz, er stedet hvor Inn krydser grænsen mellem Graubünden og Tyrol.

I dette område er der dele af Inns afvandingsområde der ligger i Italien.
Dette gælder frem for alt for den italienske kommune Livigno, som geografisk set er en sidedal til Engadin.
Floden Spöl i denne dal er altså en biflod til Inn.

Inns løb i Tyrol kaldes kort og godt Inndalen (Inntal).
I midten af Inndalen ligger Innsbruck, den største by som Inn passerer.
(Byens navn betyder for øvrig «broen over Inn».)
Inndalen deles ind i Øvre Inndal (Oberinntal) vest for Innsbruck og Nedre Inntal (Unterinntal) øst for Innsbruck.
I den Øvre Inndal passeres byerne Landeck og Telfs, i den nedre Hall, Schwaz, Jenbach, Rattenberg, Wörgl og Kufstein.
Undervejs modtager Inn mange bifloder fra syd, som medfører smeltevand fra isbræerne ved Alpernes hovedkæde.
Fra nord er der færre og mindre bifloder.

Tre kilometer nord for Kufstein bliver Inn grænseflod mellem Bayern (Tyskland) og Tyrol, før den forlader Tyrol helt.
Floden løber i en stor 90°-bue gennem det sydøstlige Bayern, før den igen bliver til grænseflod mellem Bayern og Østrig, denne gang ved delstaten Oberösterreich.
På sin vej gennem Bayern passerer Inn byerne Rosenheim, Wasserburg, Mühldorf og Neuötting.
Blandt bifloderne på denne strækning er Mangfall (fra Tegernsee) og Alz (fra Chiemsee).

Hvor Inn igen når grænsen til  Østrig forenes den med floden Salzach.
På den resterende strækning, som afgrænser det østrigske landskab Innviertel passerer Inn de østrigsske byer Braunau og Schärding.

I Passau, i 291 meters højde, møder Inn de to andre floder Donau og Ilz.
Selv om Inn i gennemsnitlig vandmængde  (730 m³/s) er den største af de tre floder fortsætter den herfra som Donau.
Grunden til dette er at Donau er mere end hundrede kilometer længere, men også at den fører mere vand de fleste af årets måneder.
Når Inn alligevel har mere vand i løbet af et helt år, skyldes det dens variable vandføring på grund af smeltningen fra bræerne  i Alperne.

Vandet fra de tre floder har tydelig forskellig farve.
Selv flere kilometer nedstrøms fra Passau kan man se forskel på det grønne, blå og sorte vand fra henholdsvis Inn (smeltevand), Donau og Ilz (mosevand).

Floder i Schweiz
Floder i Østrig
Floder i Tyskland
Donaus bifloder
Hansted

Hansted er navn på flere danske bysamfund:
 Hansted (Horsens Kommune) – en bydel til Egebjerg og et ejerlav i Hansted Sogn, Horsens Kommune
 Hansted (Thisted Kommune) – et ejerlav i Hansted Sogn, Thisted Kommune
 Hansted er det oprindeligt navn for byen Hanstholm.
Cepheide

En cepheide er en stjerne med en pulserende lysstyrke, der er afhængig af stjernens størrelse. Jo større stjernen er, jo længere varer perioden. Perioden er så fast, at man kan stille sit ur efter det, derfor er en cepheide god til at bruge som et standardlys til at beregne afstanden til dens galakse.

Beskrivelse 
Den første cepheidestjerne blev opdaget i 1784 af John Goodricke. Stjernen var nr. 4 stjerne i stjernebilledet Cepheus og hed delta-cephei, deraf navnet cepheidestjerner.

I 1912 formulerede Henrietta Swan Leavitt matematiske formler til at bestemme størrelsen og afstanden til jorden, af cepheider.

Stjernernes pulsering er meget stabil, og jo større en stjerne er, jo længere varer en periode. Pulseringen kommer af ionisering af stjernens atmosfæriske helium, der lukker lyset inde. Derefter udvider stjernen sig, og det ioniserede helium begynder, at deionisere, og lukker derved op for lyset igen. Jo større stjernen er, jo længere tid tager det for heliummet at ionisere og deionisere. Cepheider er typisk omkring 1000 til 10.000 gange stærkere end vores sol.

Matematiske formler 
Når man skal finde afstanden til en stjerne, skal man både kende den tilsyneladende størrelsesklasse () og den absolutte størrelsesklasse (). Hvis man kender disse to variabler kan man finde afstanden ved hjælp af denne formel:

Da  er den tilsyneladende størrelsesklasse og bare kan måles er den ikke noget problem at bestemme. Det er den absolutte størrelsesklasse , som normalt er den svære at finde, men sådan er det ikke med cepheidestjerner. Den absolutte størrelsesklasse er den størrelsesklasse som en stjerne ville have hvis den lå 10 parsec fra jorden. For en cepheidestjerne er den:

Her er  perioden for stjernens pulser.

Stjernetyper
Cryptonomicon

Cryptonomicon er en roman fra 1999 skrevet af Neal Stephenson. 1. del af bogen () er udkommet på dansk 17. december 2007, på forlaget Hexameter.

Romaner fra USA
Citigroup Center

Citigroup Center er en 279 meter høj skyskraber i New York med 59 etager. Den ligger i Midtown, på Manhattans østside, og er et af de mest karakteristiske indslag i New Yorks skyline med sin 45° skrånende top. Bygningen stod færdig i 1977, og har 120 000 m² kontorplads.

Citigroup er New Yorks fjerde højeste bygning.

Se også 
 Skyskrabere

Eksterne henvisninger 

 The Midtown Book
 Emporis

Skyskrabere på Manhattan
Deutsche Bank

Deutsche Bank AG er en af verdens største banker. Den har sit sæde i Frankfurt am Main. Banken har knap 100.000 medarbejdere i over 70 lande, og blev i 2009 målt til at være verdens største valuta-handler med en markedsandel på 21 %.

Deutsche Bank har afdelinger i verdens største finansielle centre, deriblandt London, New York City, Singapore, Hong Kong, Tokyo, Paris, Moskva, Sydney, Toronto, Istanbul, Madrid, Dublin, Amsterdam, Warszawa, Mumbai, Kuala Lumpur, São Paulo, Dubai, Riyadh, Bangkok, Karachi, Beograd, Manila og George Town (Cayman Islands). 

Banken blev grundlagt i 1870 i Berlin i Tyskland.

Deutsche Bank er den norske stats internationale finansielle rådgiver, og giver råd i placeringen af penge i Statens petroleumsfond.

Banken er både børsnoteret på Frankfurts børs og New York Stock Exchange (NYSE).

Eksterne henvisninger 

 http://www.deutsche-bank.de/ 

Banker fra Tyskland
Virksomheder i Frankfurt am Main
Hölders ulighed

I matematisk analyse er Hölders ulighed en fundamental ulighed, der relaterer Lp-rum, som er opkaldt efter den tyske matematiker Otto Hölder.

Lad S være et målrum, lad 1 ≤ p, q ≤ ∞ med 1/p + 1/q = 1 og lad f og g være målelige funktioner. Da gælder

Specielt gælder for f i Lp(S) og g i Lq(S), at fg ligger i L1(S).

Tallene p og q kaldes hinandens Hölderkonjugerede.

Hölders ulighed bruges til at vise trekantsuligheden i Lp og Minkowkis ulighed og bruges ligeledes til at opnå, at Lp og Lq er duale rum.

Hölders ulighed blev først fundet af Leonard James Rogers i 1888 og genopdaget af Hölder i 1889.

Vigtige specialtilfælde 
 For p = q = 2 er Hölders ulighed blot Cauchy-Schwarz' ulighed.

 I tilfældet med euklidisk rum, dvs. hvis S er {1, …, n} med tællemålet, fås for alle x og y i Rn (eller i Cn), at

 Hvis S = N med tællemålet fås Hölders ulighed for følger i :

 For rummet af integrable funktioner med komplekse værdier, haves

Bevis 
Beviset for uligheden hænger på Youngs ulighed: for ikke-negative a og 1/p ∈ (0,1) med 1/p+1/q=1 gælder

og der gælder lighed hvis og kun hvis ap = bq

Hölders ulighed er triviel at vise, hvis enten f eller g har uendelig norm eller norm nul, så ved at dividere hver funktion med funktionens norm, kan det antages, at

Ved at bruge Youngs ulighed med a = |f(x)| og b = |g(x)|, fås for alle x i det pågældende målrum, at

Integration giver nu

hvilket viser påstanden.

Matematisk analyse
Matematiske beviser
Matematiske sætninger
Albrecht Prinz von Croy

Albrecht Alexander Prinz von Croy (født 1959 i Mülheim an der Ruhr, Nordrhein-Westfalen) er en tysk journalist og avismand. Han har været administrerende redaktør for Handelsblatt siden 1. august 2003.

Han tilhører den kendte adelsfamilie Croÿ, og arbejdede for Frankfurter Allgemeine Zeitung fra 1989 indtil han medgrundlagde TELEBÖRSE i 1999. I 2002 blev han ansat på chefredaktionen i DMEuro i Frankfurt.

Eksterne henvisninger 
 presseportal.de

Journalister fra Tyskland
Personer fra Mülheim an der Ruhr
Albrecht Prinz
Tyskere i 1900-tallet